CELEX: 32019D1205(01)
Language: lt
Date: 1575417600000
Title: Tarybos Sprendimas 2019 m. gruodžio 4 d. kuriuo skiriami Europos Sąjungos Energetikos reguliavimo institucijų bendradarbiavimo agentūros Administracinės valdybos trys nariai ir trys pakaitiniai nariai2019/C 409/04

5.12.2019   
               
               
                  LT
               
               
                  Europos Sąjungos oficialusis leidinys
               
               
                  C 409/50
               
            
         TARYBOS SPRENDIMAS
         2019 m. gruodžio 4 d.
         kuriuo skiriami Europos Sąjungos Energetikos reguliavimo institucijų bendradarbiavimo agentūros Administracinės valdybos trys nariai ir trys pakaitiniai nariai
         (2019/C 409/04)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 5 d. Europos Parlamento ir Tarybos reglamentą (ES) 2019/942, kuriuo įsteigiama Europos Sąjungos energetikos reguliavimo institucijų bendradarbiavimo agentūra (1), ypač į jo 18 straipsnį,
         kadangi:
         
                     (1)
                  
                  
                     Reglamente (ES) 2019/942 nustatyta, kad Taryba turi paskirti Europos Sąjungos energetikos reguliavimo institucijų bendradarbiavimo agentūros (toliau – ACER) Administracinės valdybos (toliau – Administracinė valdyba) penkis narius ir jų pakaitinius narius;
                  
               
                     (2)
                  
                  
                     vadovaujantis Reglamentu (ES) 2019/942, Administracinės valdybos narys negali būti ACER Reguliavimo valdybos nariu ir Administracinės valdybos nariai turi veikti nepriklausomai ir objektyviai vadovaudamiesi visos Sąjungos interesais;
                  
               
                     (3)
                  
                  
                     atsižvelgiant į tai, kad baigiasi Tarybos paskirtų Administracinės valdybos trijų narių ir dviejų pakaitinių narių kadencija, turėtų būti paskirti juos pakeisiantys nauji nariai ir pakaitiniai nariai. Be to, kadangi vienas kandidatas, šiuo metu einantis pakaitinio nario pareigas, turi būti paskirtas dar vienai ketverių metų kadencijai, kitas pakaitinis narys turėtų būti paskirtas to kandidato dabartiniams įgaliojimams vykdyti likusiam jo kadencijos laikui,
                  
               PRIĖMĖ ŠĮ SPRENDIMĄ:
         
            1 straipsnis
            Administracinės valdybos nariais ketverių metų laikotarpiui nuo 2020 m. sausio 28 d. skiriami šie asmenys:
            
                        —
                     
                     
                        Michel THIOLLIÈRE, Prancūzija,
                     
                  
                        —
                     
                     
                        Bogdan Marius CHIRIȚOIU, Rumunija,
                     
                  
                        —
                     
                     
                        Karin LUNNING, Švedija.
                     
                  
         
            2 straipsnis
            Administracinės valdybos pakaitiniais nariais ketverių metų laikotarpiui nuo 2020 m. sausio 28 d. skiriami šie asmenys:
            
                        —
                     
                     
                        Zhecho Donchev STANKOV, Bulgarija,
                     
                  
                        —
                     
                     
                        Paweł PIKUS, Lenkija.
                     
                  
         
            3 straipsnis
            Administracinės valdybos pakaitiniu nariu dvejų metų laikotarpiui nuo 2020 m. sausio 28 d. skiriamas šis asmuo, pakeisiantis dabartinį pakaitinį narį P. Pikus:
            
                        —
                     
                     
                        Václav BARTUŠKA, Čekija.
                     
                  
         
            4 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gruodžio 4 d.
            
               
                  Tarybos vardu
               
               
                  Pirmininkė
               
               H. KOSONEN
            
         
         
            (1)  OL L 158, 2019 6 14, p. 22.